lflage/wiki-talks huggingface dataset:
Συζήτηση:Άριστος Δαμιανού

message: πάντα εκλεγόταν βουλευτής Λευκωσίας και ποτέ Λεμεσού Αναφορά: Αντρέας Θεοδοσίου 87.228.162.244 09:53, 2 Ιουλίου 2017 (UTC)
replies: text: Σωστά. Μάλλον είχε γραφτεί από παραδρομή, αφού στην αρχή αναφερόταν το σωστό. Διορθώθηκε. Έχετε υπόψιν ότι μπορείτε και μόνος να κάνετε διορθώσεις, η Βικιπαίδεια δεν το απαγορεύει, εφόσον βέβαια υπάρχει τεκμηρίωση. Ευχαριστούμε για την επισήμανση. ——Nur noch ein Gott kann uns retten! aka Chalk19 (συζήτηση) 10:22, 2 Ιουλίου 2017 (UTC)
thread_title:  Σχόλιο 2-7-2017
Συζήτηση:Ηλίας Κορμάς

message: Παραθέτω την έκδοσή του λήμματος στις 4 Ιαν 2013  για αναφορά και σύγκριση με την εκάστοτε παρούσα έκδοση.   ManosHacker 09:39, 5 Ιανουαρίου 2013 (UTC)

message: Το κείμενο είναι σχεδόν στο σύνολό του αφενός χωρίς τεκμηρίωση, αφετέρου γίνεται χρήση μη δημοσιευμένων αρχειακών πηγών (ΓΑΚ), δηλαδή πηγών μη αποδεκτών στη Βικιπαίδεια. Το λήμμα δείχνει να είναι πρωτότυπη έρευνα μελών της οικογένειάς του (συνεπώς υπάρχει και σύγκρουση κινήτρων), αν κρίνουμε από τα ονόματα των δυο κύριων λογαριασμών που το δημιούργησαν και έχουν συνεισφορές σε αυτό, αλλά και από αναφορά σε οικογενειακό αρχείο. Με βάση τα παραπάνω, όλο το μη τεκμηριωμένο περιεχόμενο όπως και αυτό που δεν έχει παραπομπές σε δημοσιευμένες πηγές θα αφαιρεθεί. ǁǁ ǁ Chalk19 (συζήτηση) 09:54, 20 Μαρτίου 2022 (UTC)
thread_title:  Έλλειψη τεκμηρίωσης και χρήση ανέκδοτων αρχειακών πηγών
Συζήτηση:Χάρης Αττώνης

message: Το λήμμα δεν φαίνεται να ικανοποιεί τα κριτήρια συμπερίληψης για πρόσωπα. Απουσιάζουν εκτενείς αναφορές στον Τύπο, πηγές που εξασφαλίζουν της αναγνωρισιμότητα του καλλιτέχνη στον χώρο του, βραβεύσεις και κριτικές.Vagrand  (Συζήτηση) 21:30, 7 Ιανουαρίου 2013 (UTC)
thread_title:  Εγκυκλοπαιδικότητα
Συζήτηση:Εξοπλισμός ποδοσφαιριστή/Κριτική λημμάτων

message: Σκοπεύω να προτείνω το λήμμα Εξοπλισμός ποδοσφαιριστή για αξιόλογο. Επειδή είναι καινούργιο λήμμα και βασίστηκα στο αγγλικό κείμενο για να το δημιουργήσω, ελέγχοντας τις ηλεκτρονικές πηγές και προσθέτωντας και ελληνικές, θα ήθελα κριτική σχετικά με:
#την πληρότητα
#τα συντακτικά/εκφραστικά λάθη
#ότιδήποτε άλλο λάθος εντοπίσετε.
προτού προταθεί για αξιόλογο. Πιστεύω ότι η διαδικασία αυτή θα το βοηθήσει πολύ. 
Φιλικά, Xaris333 (συζήτηση) 22:30, 7 Ιανουαρίου 2013 (UTC)
Πρώτα απ' όλα συγχαρητήρια για την προσπάθειά σου. Με μια πρόχειρη ματιά έχω μερικές παρατηρήσεις.
*Τα ονόματα των ανθρώπων θα πρέπει να γράφονται όλα με ελληνικούς χαρακτήρες. (π.χ. Το Howard Webb να γραφτεί Χάουαρντ Γουέμπ)
*Μετά από τις χρονολογίες μπαίνει κόμμα. (π.χ. στην ενότητα σύγχρονη εποχή: Στη δεκαετία του 1970, και Το 1975,)
*Υπάρχουν και κάποια συντακτικά και εκφραστικά λαθάκια κυρίως λόγω βιασύνης, τα οποία λέω αν συμφωνείς να μου το πεις για να τα διορθώσω εγώ γιατί θα μου πάρει πολύ περισσότερη ώρα να γράψω ένα ένα εδώ τα σημεία από ότι να τα διορθώσω απευθείας μόνη μου.--Stellath 18:52, 8 Ιανουαρίου 2013 (UTC)
replies: text: Ευχαριστώ για τα σχόλια! Ναι, φυσικά, μπορείς να κάνεις όποιες αλλαγές θες. Όπως και όποιοσδήποτε σε όποιοδήποτε λήμμα. Νομίζω ότι διόρθωσα όλα τα ονόματα, ελπίζω να μην ξέχασα κάποιο. Έβαλα και τα κόμματα. Xaris333 (συζήτηση) 19:01, 8 Ιανουαρίου 2013 (UTC)
Ευχαριστώ τη Stellath για τις απαραίτητες αλλαγές που πραγματοποίησε! Εφόσον πέρασε σχεδόν μια βδομάδα και δεν ζητήθηκαν αλλαγές ως προς την πληρότητα κτλ θα το προτείνω για αξιόλογο, οπόταν σχολιάστε εκεί αν το επιθυμείτε. Xaris333 (συζήτηση) 18:29, 13 Ιανουαρίου 2013 (UTC)
thread_title: [[Εξοπλισμός ποδοσφαιριστή]]
Συζήτηση:Κινητός μέσος όρος

message: Συγνώμη αγαπητέ ambox, ίσως να είσαι καλός μαθηματικός, αλλά μάλλον δεν γνωρίζεις από χρηματιστηριακά.
Ξέρεις, γύρω από το χρηματιστήριο κινείται ένας ολόκληρος κόσμος, με τους δικούς του νόμους και κανόνες.
Ο κόσμος αυτός λοιπόν χρησιμοποιεί εκλαϊκευμένους μαθηματικούς όρους, για να μπορεί να τους καταλάβει ο απλός επενδυτής.
Γνωρίζω πολύ καλά ότι η Τεχνική Ανάλυση στηρίζεται ουσιαστικά στα μαθηματικά (την αναλυτική γεωμετρία) και στη στατιστική.
Όμως επειδή δεν απευθύνεται σε καθηγητές ή φοιτητές οικονομικών πανεπιστημίων, αλλά σε απλούς ανθρώπους που θέλουν να επενδύσουν τα χρήματα τους, οι μαθηματικοί όροι έχουν εκλαϊκευτεί.
Για παράδειγμα στην αναλυτική γεωμετρία διδαχθήκαμε το "σαγματικό σημείο" που είναι ένα σημείο πάνω σε μία καμπύλη η οποία σχηματίζει ένα "σαμάρι". Το σημείο αυτό έχει κάποιες ιδιότητες που δείχνουν και την μελλοντική κατεύθυνση της καμπύλης.
Αυτό δεν γινόταν να παρουσιαστεί έτσι στην Τεχνική Ανάλυση και, αν διαβάσεις σχετικά βιβλία, λέγεται 
"ώμοι", επειδή έτσι το καταλαβαίνει καλύτερα ο απλός επενδυτής.
Η εγκυκλοπαίδεια άλλωστε (και ειδικά η ελεύθερη εγκυκλοπαίδεια) απευθύνεται στον απλό πολίτη και όχι μόνο στον καθηγητή πανεπιστημίου, ή στον μαθηματικό!
Δε νομίζω λοιπόν πως όταν μιλάμε για Τεχνική Ανάλυση πρέπει να χρησιμοποιούμε μαθηματικούς όρους.
Αν διαβάσεις ένα βιβλίο Τεχνικής Ανάλυσης, (σχεδόν όλα τα έχουν γράψει μαθηματικοί), 
θα καταλάβεις τι εννοώ.
Babisenglezos (συζήτηση) 10:49, 8 Ιανουαρίου 2013 (UTC)
Αυτό το λήμμα παρουσιάζει το θέμα από χρηματιστηριακή οπτική γωνία ή δίνει δυσανάλογο βάρος στην χρηματιστηριακή πτυχή ενός μαθηματικού θέματος.  ambox

message: Το αρθρο αν και αναφερει οτι ανηκει στη Χρηματοοικονομικη κατηγορια, δεν διευκρινιζει οτι ο ΚΜΟ χρησιμοποιειται ευρεως και αλλου, πχ στην Επιστημη Δεδομενων Αναφορά:  2A02:587:C40E:4074:98B7:5D1A:ABF0:5D45 17:05, 4 Νοεμβρίου 2021 (UTC)
thread_title:  Σχόλιο 4-11-2021
Συζήτηση:Γουδή

message: Θεωρώ ότι είναι εντελώς λάθος η ονομασία Γουδή με η, και η όλη ιστορία ξεκίνησε από την επιμονή μιας συγκεκριμένης οικογένειας, χωρίς επαρκή ιστορικά στοιχεία. Ποτέ δεν έλεγε κανένας στου Γουδή, για παράδειγμα. Πάντα είναι θα πάω στο Γουδί.

message: Αναφέρεται ότι η περιοχή Γουδή οριοθετείται βόρεια και βορειοανατολικά από την σημερινή  οδό Κύπρου στου Παπάγου. Το σωστό θα ήταν η σημερινή οδός Αναστάσεως, λίγο βορειότερα  . Ετσι θα περιλαμβάνεται και το εκκλησάκι των έξι , που βρίσκεται μέσα στο μικρό πάρκο δασάκι , μέσα στο οποίο βρίσκονται έξι κυπαρίσσια . Τα κυπαρίσια αυτά ήταν ο τόπος εκτέλεσης των έξι πολιτικών και αξιωματικών που θεωρήθηκαν υπεύθυνοι για την καταστροφή της Σμύρνης , και εκτελέστηκαν στο Γουδή , στον τόπο αυτό Αναφορά: Μάνος Μπαρμπούνης , mb@asteriadis.gr 85.72.244.94 20:14, 9 Ιανουαρίου 2016 (UTC)
thread_title:  Σχόλιο 9-1-2016

message: Ως προς την προέλευση του ονόματος, το λήμμα είχε σοβαρές ανακρίβειες. Πχ πουθενά οι παραπομπές δεν μιλούν για "μεταβυζαντινή οικογένεια του 17ου αι". Επίσης, πουθενά δεν αμφισβητείται πλήρως ότι πράγματι η σπετσιώτικη οικογένεια είχε κτήματα εκεί. Γενικώς, στην παράγραφο αυτή υπήρχε αρκετή πρωτότυπη έρευνα την οποία αφαίρεσα.
Τέλος, διορθωσα το "στου Γουδή" με "στο Γουδή" καθώς πράγματι το πρώτο αποτελεί "γλωσσικό τέρας", κατά την έκφραση του Ν. Σαραντάκου.
Προσωπικά θα προτιμούσα η ονομασία του λήμματος να επιστρέψει στο καθιερωμένο "Γουδί" καθώς η ΒΠ χρησιμοποιει τις καθιερωμένες και όχι τις παροδικά επιβεβλημένες μορφές. Πιστεύω πως το "Γουδί" θα μείνει για πάντα Γουδί.--Dipa1965 (συζήτηση) 11:59, 28 Σεπτεμβρίου 2019 (UTC)
thread_title:  διόρθωση ανακριβειών
Συζήτηση:Πατριαρχείο

message: Τυχαία έπεσα σε πηγή που αναφέρει Πατριαρχείο Κυλικίας που δεν αναφέρεται στο λήμμα. Το λήμμα χρειάζεται πηγές. Ίσως δεν αναφέρονται όλα τα πατριαρχεία. Xaris333 (συζήτηση) 20:45, 10 Ιανουαρίου 2013 (UTC)
thread_title: Αριθμός πατριαρχείων
Συζήτηση:Ελένη Δραγάση

message: Ποιο είναι το σωστότερο όνομα για το λήμμα; Αγία Υπομονή ή Ελένη Δραγάση; Πως την αναγράφει η ελληνική βιβλιογραφία; --Focal Point 23:19, 11 Ιανουαρίου 2013 (UTC)
replies: text: Όλες οι ΒΠ την έχουν Ελένη Δραγάση, σωστά εντόπισες--The Elder (συζήτηση) 23:22, 11 Ιανουαρίου 2013 (UTC)
Το ερώτημα αφορά την ελληνική βιβλιογραφία, τις πηγές στα ελληνικά. Το πως την έχουν οι άλλες ΒΠ είναι σαφέστατα σοβαρότατη ένδειξη που υποδεικνύει πιθανό πρόβλημα, αλλά το τελικό ζήτημα είναι οι πηγές στην ελληνική γλώσσα. Αν οι ιστορικοί την αποκαλούν και αυτοί όπως και τα συναξάρια, τότε την πάμε πίσω, με αμέριστη υπομονή, στο Αγία  Υπομονή. Αν όχι, καλώς έγινε η μετακίνηση. --Focal Point 23:32, 11 Ιανουαρίου 2013 (UTC)
#Αφιέρωμα στην ορθόδοξη Σερβία, αναφέρεται ως Ελήνη Δραγάση που πέθανε ως μοναχή Υπομονή
#Η Άλωση της Πόλης (Δραγάση)
#Βιογραφία του Μανουήλ Β' (Δραγάση)
Σε κανά δύο ελληνοκεντρικά μπλογκ και διαδικτυακούς τόπους αναφέρεται ως Δραγάση σκέτη. Στα χριστιανοκεντρικά μπλογκ και διαδικτυακούς τόπους το βάρος πέφτει το οσία, αγία, ανάλογα το μπλογκ--The Elder (συζήτηση) 23:53, 11 Ιανουαρίου 2013 (UTC)
Πιστεύω ότι το όνομα θα έπρεπε να παραμείνει Αγία Υπομονή, και όχι Ελένη Δραγάση, γιατί έτσι αλλάζουμε το όνομα σε μια αγία. Η αγία Υπομονή ήταν αυτοκράτειρα και μάνα του Κωνσταντίνου Παλαιολόγου. Μετά την αγιοκατάταξή της θεωρώ ότι δεν θα έπρεπε να αναφέρεται με το κοσμικό της όνομα. Είναι για εσάς επιστημονικό κριτήριο το πως αναφέρεται το όνομα στα μπλογκ; 688dim (συζήτηση) 20:04, 16 Ιανουαρίου 2013 (UTC)
Σίγουρα το επιστημονικό κριτήριο δεν είναι το φόρουμ του αγίου όρους το οποίο μάλιστα φέρεται και ως πηγή, ούτε το Global Users--The Elder (συζήτηση) 12:33, 17 Ιανουαρίου 2013 (UTC)
Με την ίδια λογική το ελληνικό wiki γράφει τον άγιο Νικόλαο Καβάσιλα ως Νικόλαο Καβάσιλα (χωρίς το άγιος). Είναι αυτό σωστό; Κατά τη γνώμη μου δεν είναι. Όμως, επιμένω πως εφόσον έχει γίνει η αγιοκατάταξη κάποιου προσώπου τότε θα πρέπει να αναφέρεται με το όνομα αυτό και με το πρόθεμα άγιος, στην προκείμενη περίπτωση Αγία Υπομονή και όχι Ελένη Δραγάση που είναι το κοσμικό, αλλά και πάλι λανθασμένο αφού το πλήρες όνομά της είναι Ελένη – Δραγάση Παλαιολόγου (ήταν η μάνα του Κωνσταντίνου Παλαιολόγου). Σύμφωνα με την δική σας λογική θα έπρεπε να την ονομάσουμε Σέρβικα, ως Έλενα Δραγάς, μιας και αυτό το όνομα είναι πιο διαδεδομένο διεθνώς... Αλλά το πιο διαδεδομένο δεν είναι και συνάμα το σωστό. Αλλά τότε γιατί ονομάζει το βικι τον ιερομόναχο (και κατά πολλούς άγιο) γέροντα Πορφύριο με αυτό το ονομα και όχι με το κοσμικό Ευάγγελος Μπαιρακτάρης? 688dim (συζήτηση) 14:09, 30 Ιουλίου 2013 (UTC)
thread_title: Ποιο είναι το σωστότερο όνομα για το λήμμα;'''Αγία Υπομονή ή Ελένη Δραγάση;'''

message: Είναι αναληθές ότι δεν αναφέρονται οι πηγές του άρθρου. Στο κάτω μέρος της σελίδας αναφέρονται όλες688dim (συζήτηση) 12:01, 17 Ιανουαρίου 2013 (UTC)
Αυτές είναι οι πηγές του άρθρου; Επιστημονικότατες! Το άρθρο χρήζει σοβαρών πηγών. Όπως όλα τα ανάλογα τα γεμάτα παραμυθίες.  --The Elder (συζήτηση) 12:34, 17 Ιανουαρίου 2013 (UTC)
Ίσως κάποιος Θεολόγος να προσθέσει παραπάνω πηγές. 688dim (συζήτηση) 14:16, 7 Απριλίου 2013 (UTC)
thread_title: Πηγές
Συζήτηση:Άρειος

message: Η ΛΑΘΟΣ το οτι η εικόνα που εμφανιζεται στη σαλίδα αναπαριστα τον Άρειο. Καταρχην δεν παρεχονται πλυροφοριες για το που βρισκεται αυτη η εικονα, ποιος την κατασκευσε, που κλπ. Πιστευω οτι αποκλειεται να αναπαριστα τον Άρειο απλα και μονο επειδι φερει φωτοστεφανο, πιθανως προκηται για εναν αγιο διακονο (τον Στεφανο;)94.69.12.253 13:32, 13 Ιανουαρίου 2013 (UTC)

message: Στα βιογραφικά στοιχεία, στις σειρές 4 και 5, αναγράφονται απόψεις επί του Αρείου από άλλους επιφανείς άνδρες όπως ο Επιφάνιος ο Σοζώμενος και ο Σωκράτης. Το ερώτημα είναι σε ποιον Σωκράτη αναφέρονται καθότι ο γνωστότατος αρχαίος φιλόσοφος είναι κατά εκατοντάδες έτη προγενέστερος, εάν είναι άλλο πρόσωπο της εποχής πιστεύω πως θα έπρεπε να διευκρινιστεί αυτή η διαφορά προς αποφυγή παρεξηγήσεων. Αναφορά: Δαμιανίδης Απόστολος 37.6.133.14 14:06, 10 Δεκεμβρίου 2017 (UTC)
Ήταν ο Σωκράτης ο Σχολαστικός που έζησε τον 4ο/5ο αιώνα μ.Χ. Ευχαριστούμε για την παρατήρηση, διορθώθηκε. --cubic[*]star 17:16, 10 Δεκεμβρίου 2017 (UTC)
thread_title:  Σχόλιο 10-12-2017
Συζήτηση:Λίβερπουλ Φ.Κ. 4-3 Νιούκαστλ Γιουνάιτεντ (1996)/Κριτική λημμάτων

message: Θα ήθελα κριτική ως προς την πληρότητα και τυχών συντακτικά/εκφραστικά λάθη. Xaris333 (συζήτηση) 19:47, 14 Ιανουαρίου 2013 (UTC)
thread_title: [[Λίβερπουλ Φ.Κ. 4-3 Νιούκαστλ Γιουνάιτεντ (1996)]]
Συζήτηση:Χόρχε Ραφαέλ Βιδέλα

message: χρειάζονται αρκετές διορθώσεις απο την έρευνα που έχω κάνει απο αργεντινά κείμενα. Δεν ήταν καθόλου απλά τα πράματα.

message: Παρουσιάζει τον Βιδέλα, τον αιμοσταγή δικτάτορα, υπεύθυνο για χιλιάδες δολοφονίες και "εξαφανίσεις" πολιτών, ως εθνικό ευεγέρτη,τις ομάδες αντίστασης ως εγκληματίες του κοινού ποινικού δικαίου. Παραχαράσσεσαι την ιστορία. Αναφορά: Ειρήνη Δαφέρμου 194.177.219.20 12:18, 14 Σεπτεμβρίου 2017 (UTC)
thread_title:  Σχόλιο 14-9-2017

message: Παρακαλώ επιμεληθείτε και διαγράψτε εντελώς το λήμμα για τον δικτάτορα Βιντέλα. Το ότι δεν μπορούμε εμείς να γράψουμε ένα αντίθετο λήμμα δεν σημαίνει ότι μπορεί να πλήττεται έτσι το κύρος της Βικιπαίδεια και να διαστρεβλώνεται βάναυσα η ιστορία.
thread_title:  Απαράδεκτο λήμμα
Συζήτηση:Ε.Σ.Ο. Επίκουρος Πολίχνης

message: Επειδή παρατήρησα πως στο παρελθόν το λήμμα διεγράφη ως μη εγκυκλοπαιδικό θέμα: ο σύλλογος έχει αγωνιστεί πολλές φορές σε Εθνικές Κατηγορίες. Τυπικά καλύπτεται από τα κριτήρια. Atlantia talk 08:10, 16 Ιανουαρίου 2013 (UTC)
thread_title:  Εγκυκλοπαιδικότητα
Συζήτηση:Έλλη Ι (καταδρομικό)

message: Στο άρθρο υπάρχει φώτο με τμήμα της τορπίλης που σήμερα βρίσκεται στο ναυτικό μουσείο. 
Λάθος γράφει η λεζάντα στο άρθρο πως αυτή είναι η τορπίλη που βύθισε την Έλλη. Είναι η μία από τις 2 τορπίλες που έπληξαν τον λιμενοβραχίωνα του λιμανιού της Τήνου. Η τορπίλη που βύθισε την Έλλη δεν βρέθηκε. Επίσης είναι λάθος ότι αναφέρεται στο άρθρο ότι το 1985 δύτες βρήκαν την τορπίλη που βύθισε την Έλλη. Το μόνο που βρέθηκε μετά από πολλά χρόνια στον βυθό (νομίζω το 1983) ήταν ένα κομμάτι μίας ανεμοδόχου που σήμερα βρίσκεται στο ναυτικό μουσείο. 
Αν δεν διορθώσει ο αρμόδιος το άρθρο θα κάνω εγώ τις διορθώσεις μετά από μερικές μέρες.
thread_title:  Φωτογραφία στο άρθρο με τμήμα της τορπίλης. 

message: Τα άρθρα για το Έλλη σε όλες τις άλλες γλώσσες αποδίδουν τον τορπιλισμό στο Delfino χωρίς κανένα να έχει πηγή που να αποδεικνύει ότι ήταν όντως αυτό (φυσικά, δεν αμφισβητεί κανένας ότι ήταν ιταλική ενέργεια). Εχει κανένας πηγή που να συνδέει θετικά αυτό το ιταλικό υποβρύχιο με τον τορπιλισμό; --cubic[*]star 15:27, 7 Ιουλίου 2016 (UTC)
replies: text: -Richter Heinz A. Η Ιταλο-γερμανική επίθεση εναντίον της Ελλάδος, σ. 61

text: -Admiral (ret) Attilio Duilio Ranieri. R.Smg Delfino

text: -John Carr. The Defence and Fall of Greece 1940-1941 σ. 4--Αφησιανός  (συζήτηση) 17:13, 7 Ιουλίου 2016 (UTC)
replies: text: :Τέλεια! Θα μπορούσες να τα προσθέσεις στο κείμενο; --cubic[*]star 17:17, 7 Ιουλίου 2016 (UTC)
thread_title:  Delfino
Συζήτηση:Κιλκίς (θωρηκτό)

message: κατατάσσεται στήν κατηγορία τῶν προ-θωρηκτῶν μαζί μέ τό ἀδελφό του πλοῖο Λῆμνος.Σχολαστικος (συζήτηση) 17:10, 6 Σεπτεμβρίου 2022 (UTC)
thread_title:  Σήμερα
Συζήτηση:Τζον Μάικλ Μακ Ντόνα

message: Νομίζω ότι είναι σωστότερο να αναφέρεται ως Βρετανός και Ιρλανδός και όχι Άγγλος.-Αχρήστηςσυζήτηση 14:33, 22 Ιανουαρίου 2013 (UTC)
thread_title:  εθνικότητα
Συζήτηση:Ποσειδών VII (υποβρύχιο)

message: το άρθρο είναι λάθος, δεν υπήρξε υποβρύχιο με την ονομασία Ποσειδών VII αλλά Ποσειδών III και είναι ακριβώς το ίδιο άρθρο με αυτό: http://el.wikipedia.org/wiki/Ποσειδών_III_(υποβρύχιο) 94.65.27.56 11:00, 8 Σεπτεμβρίου 2022 (UTC)
thread_title:  μια παρατήρηση
Συζήτηση:Άρης Θεσσαλονίκης (καλαθοσφαίριση ανδρών)

message: Διαθέτω πλήρες αρχείο όλων των αγώνων μπάσκετ ΑΡΗΣ - ΠΑΟΚ από την 24.10.1926 που έγινε ο πρώτος αγώνας μέχρι σήμερα, μετά από αρκετά χρόνια ερευνών σε βιβλιοθήκες, παλιές εφημερίδες κλπ. Περιλαμβάνει όλους τους επίσημους αγώνες, ημερομηνίες, γήπεδο τέλεσης των αγώνων, διοργάνωση και αιτιολογία αναφορικά με διακοπές αγώνων ή με κατακυρώσεις άνευ αγώνος. Επίσης έχω επεξεργαστεί όλα τα σταστιστικά στοιχεία της κάθε ομάδας. Υπάρχει ενδιαφέρον για δημοσίευση στο συγκεριμένο θέμα ? Δεν θέλω να αλλοιώσω τη σελίδα. Επίσης διαθέτω τα ίδια στοιχεία και για τους αγώνες με τον Ηρακλή από την 22.11.1925 μέχρι σήμερα καθώς και όλους τους ευρωπαϊκους αγώνες.
Ευχαριστώ,
LIVERPOOL1 (συζήτηση) 18:50, 23 Ιανουαρίου 2013 (UTC)
replies: text: Δες ως παράδειγμα το άρθρο Ντέρμπι των αιωνίων αντιπάλων Ελλάδας (μπάσκετ) --94.65.148.198 18:57, 23 Ιανουαρίου 2013 (UTC)
Ευχαριστώ,
LIVERPOOL1 (συζήτηση) 19:33, 23 Ιανουαρίου 2013 (UTC)

message: Πιστεύω ότι θα ήταν σωστό να αναφερθούν και οι διατελέσαντες πρόεδροι στην ομάδα μπάσκετ του συλλόγου. Αναφορά: cpistikos@yahoo.gr 41.248.126.191 08:57, 17 Οκτωβρίου 2016 (UTC)
Αναφέρονται στο λήμμα του ΑΣ Άρη.Aris (συζήτηση) 22:19, 17 Οκτωβρίου 2016 (UTC)
Αναφέρονται--Istoria1944 (συζήτηση) 07:45, 27 Απριλίου 2017 (UTC)
thread_title:  Σχόλιο 17-10-2016
Συζήτηση Βικιπαίδεια:Επιχείρηση Ποδόσφαιρο/Παναθηναϊκός

message: Γεια άγνωστο μέχρι τώρα λόγο, παρά τις φιλότιμες προσπάθειές μου, το πρότυπο της υποεπειχήρησης
δεν μπαίνει με τίποτα στο λήμμα Πάπε Χαμπίπ Σο.--Γκριζούλα(ς) (συζήτηση) 13:41, 24 Ιανουαρίου 2013 (UTC)
Και όχι μόνο.... Σε όλα τα λήμματα ισχύει αυτό.... Μάλλον κάτι άλλο θα φταίει... Το Γεράκι πρέπει να ρωτήσουμε που ξέρει καλύτερα ή κάποιον άλλο εδώ μέσα που να έχει "δουλέψει" τα πρότυπα....--Montjoie-Saint-Denis !!! (συζήτηση) 22:03, 25 Ιανουαρίου 2013 (UTC)
thread_title: Πρότυπο

message: Προς τα μέλη της υποεπιχείρησης: Το πρότυπο της υποεπιχείρησης πρέπει να προστεθεί σε όλα τα λήμματα της κατηγορίας :Κατηγορία:Παναθηναϊκός (ποδόσφαιρο). Επιπρόσθερα, καλό θα ήταν να προστίθεται μαζί με αυτή την παράμετρο και η παράμετρος για την υποεπιχείρηση ελληνικό ποδόσφαιρο, σε όσα δεν υπάρχει. Xaris333 (συζήτηση) 15:20, 26 Ιανουαρίου 2013 (UTC)
thread_title: Προσθήκη προτύπου στα λήμμα της επιχείρησης
Συζήτηση:Αγχιασμός

message: Στη χειρότερη ας μετατραπεί σε ανακατεύθυνση στους Άγιους Σαράντα μέχρι να βρω περισσότερο υλικό. -- Magioladitis (συζήτηση) 15:47, 24 Ιανουαρίου 2013 (UTC)
Χρειάζεται σίγουρα επέκταση αλλά ασφαλώς και δεν καλύπτει κανένα κριτήριο για ταχεία διαγραφή. Έντυπες εγκυκλοπαίδειες που έχουν το λήμμα δεν ξέρουν τι έχουν γράψει; @ Magioladitis: Ρίξε μια ματιά στα Βικιβιβλία. --Ttzavarasσυζήτηση 20:16, 24 Ιανουαρίου 2013 (UTC)
replies: text: Το άρθρο μας είναι ήδη μεγαλύτερο από το αντίστοιχο της Δομής. -- Magioladitis (συζήτηση) 22:29, 24 Ιανουαρίου 2013 (UTC)
Θα ήταν αδιανόητη δε η μετατροπή του σε ανακατεύθυνση σε άσχετο λήμμα, μόνο και μόνο επειδή εκείνο το λήμμα αφορά την πιο γνωστή ονομαστή πόλη στην περιοχή. --Focal Point 16:04, 25 Ιανουαρίου 2013 (UTC)
thread_title: Είναι κρίμα να διαγραφεί
Συζήτηση:Καθορισμός τυχαίας αρχικής θέσης στο Σκάκι960

message: Αγαπητέ Καθορισμός τυχαίας αρχικής θέσης στο Σκάκι960, το λήμμα Καθορισμός τυχαίας αρχικής θέσης στο Σκάκι960 που δημιούργησες (ή σε ενδιαφέρει) έχει προταθεί για γρήγορη διαγραφή για τον ακόλουθο λόγο: Αυτόματη μετάφραση αγγλικού λήμματος Chess960. Εάν είσαι σίγουρος ότι το λήμμα ακολουθεί την πολιτική και δεν περιλαμβάνεται στα κριτήρια γρήγορης διαγραφής μπορείς να πεις την γνώμη σου στην σελίδα συζήτησης του λήμματος. Πιθανώς να χρειάζεται να διαβάσεις την πολιτική (π.χ. εγκυκλοπαιδικότητα ή προβλήματα πνευματικών δικαιωμάτων) και τις σχετικές οδηγίες πριν σχηματίσεις άποψη. 
Το αγγλικό και το ελληνικό λήμμα περιλαμβάνει μεθόδους που τις έγραψε ο ίδιος χρήστης.
Στο ελληνικό λήμμα προς το παρόν περιλαμβάνονται περισσότερες μέθοδοι.
thread_title: Πρόταση λήμματος για διαγραφή
Συζήτηση:Κώστας Τριανταφυλλόπουλος (ποδοσφαιριστής)

message: Συγνώμη, δευτεραθλητής Ευρώπης με την Εθνική Κ19 και δεν είναι εγκυκλοπαιδικός; Τι άλλο θ'ακούσω--Γκριζούλα(ς) (συζήτηση) 14:55, 26 Ιανουαρίου 2013 (UTC)
α) Πρόσεχε το ύφος σου
β) Βρες πηγές που να το αποδεικνύουν
--Montjoie-Saint-Denis !!! (συζήτηση) 14:57, 26 Ιανουαρίου 2013 (UTC)
thread_title:  Εγκυκλοπαιδικότητα 

message: *Το Euro τελείωσε...το Euro U19 ξεκινάει!
*Η διαδρομή του Κώστα Τριανταφυλλόπουλου (δες την τελευταία παράγραφο-από εκεί που λέει «Παιανία, συμβόλαιο και εθνικές»)
*Euro 2012 U19: Η αποστολή της εθνικής
--Γκριζούλα(ς) (συζήτηση) 15:09, 26 Ιανουαρίου 2013 (UTC)
thread_title: Πηγές-αποδείξεις
Συζήτηση:Ντουάιτ Αϊζενχάουερ

message: Το όνομα προφέρεται Άιζενχαουερ και όχι Αϊζενχάουερ. Βέβαια στον ελληνικό Τύπο (ιδίως την περίοδο της προεδρίας του) φυσικά αναφερόταν ως Αϊζενχάουερ, καθώς στα ελληνικά ο τόνος είναι απαραίτητα στις τρεις τελευταίες συλλαβές. Πάντως εγώ είμαι υπέρ της μετονομασίας. Ανδρέας Κρυστάλλης (συζήτηση) 00:30, 13 Ιουνίου 2016 (UTC)
thread_title:  Πρόταση μετονομασίας
Συζήτηση:Βασίλης Τσιτσάνης

message: Ο Βασίλης Τσιτσάνης έφυγε απο τα Τρίκαλα για να γλυτώσει απ τους γερμανούς που είχανε καταστρέψει όλη την Βόρεια και Κεντρική Ελλάδα. Πήγε στην φιλική-αδερφή πόλη των γερμανών τότε , η οποία ήτανε και είναι μεχρι σήμερα η αθήνα. Εκεί  ο Βασίλης Τσιτσάνης <<άνθισε >> εν μέσω διωγμών σαν ρεμπέτης, σαν εξόριστος στην Γυάρο για 2 χρόνια περίπου..Το 1946 επέστρεψε στην Αθήνα και άρχισε να ηχογραφεί. Η εποχή του εμφυλίου αποτελεί άλλη μία πηγή έμπνευσης για τον Τσιτσάνη. Τα τραγούδια του, όμως, λογοκρίνονται και πάλι. Ορισμένα καταφέρνει και τα εκδίδει, επινοώντας διάφορα τεχνάσματα ,μιάς και θεωρείται παράνομος για τους ελεύθερους στίχους του , και αποτελούσε κίνδυνο για τους ελληνες Φασίστες -Ναζιστές που ζούσαν και ζούνε ακόμα και σήμερα στην Ελλάς. Πολλά τραγούδια του κυκλοφόρησαν αρκετά χρόνια μετά, ενώ κάποια δεν εκδόθηκαν ποτέ. Το τέλος του εμφυλίου σημαίνει ταυτόχρονα και την πλήρη αποδοχή του Τσιτσάνη. Μέχρι τα μέσα της δεκαετίας του ‘50 μεσουρανεί στο μουσικό στερέωμα. Αναφορά: Βασίλης Γκαράντζιας 2A02:587:F0D:C500:2530:F7AA:2E11:1A1E 02:53, 4 Ιανουαρίου 2024 (UTC)
thread_title:  Σχόλιο 4-1-2024
Συζήτηση:Ένωση Ανεξάρτητων Αθλητικών Ομάδων Αττικής

message: Φίλε Xaris333 άλλαξα την τάξη από "προς επέκταση" σε "Γ" λόγω του ότι πρόσθεσα αρκετά στοιχεία, αλλά και πηγές και παραπομπές. Αν διαφωνείς παρακαλώ όπως με ενημερώσεις. 
Manolios5 (συζήτηση) 22:36, 28 Ιανουαρίου 2013 (UTC)
replies: text: Οκ. Δεν χρειάζεται να ενημερώνεις . Υπάρχει εμπιστοσύνη. Λάθη όλοι μπορούμε να κάνουμε. (Υπάρχουν τα κριτήρια στη σελίδα Πρότυπο:Επιχείρηση Ποδόσφαιρο#Κλίμακα ποιότητας, αν δεν το γνωρίζεις ήδη.) Xaris333 (συζήτηση) 23:44, 28 Ιανουαρίου 2013 (UTC)
thread_title:  Τάξη λήμματος 

message: Ενώσεις ανεξάρτητων και ανεπίσημων ομάδων (εκτός ΕΠΟ) υπήρχαν πολλές από την προπολεμική περίοδο ως τα πρώτα μεταπολεμικά χρόνια. Ακόμα και Ομοσπονδία Ανεξαρτήτων, η ΟΠΑΣΑ (Ομ. Ποδοσφαίρου Ανεξαρτήτων Σωματείων Αθήνας), υπήρχε. Συνεπώς ο ισχυρισμός πως η ΕΑΑΟΑ είναι η πρωτη που ιδρύθηκε στην Ελλάδα δεν στέκει. LIMNIOS (συζήτηση) 11:24, 28 Μαΐου 2013 (UTC)
thread_title: Ανεξαρτητες ενώσεις
Συζήτηση:Αντώνης Φωστερίδης

message: Το παραθέτω εδώ.
Δράμα 18 Σεπτεμβρίου 1944
Γρήγορο. Προσωπικό – εμπιστευτικό.
Σόφια – Κύριον Υπουργό Πολέμου
Νο Ι-848 18.ΙΧ.1944
1079/16.ΙΧ.1944
Ενημερώνω ότι με τους εθνικιστές αντάρτες, οδηγηθήκαμε στην παρακάτω συνεννόηση: 
Οι εθνικιστές αντάρτες παραμένουν στα μέρη τους, και σε καμία περίπτωση δεν πρόκειται να εισέλθουν στα κατοικημένα μέρη, όπου έχει βουλγαρικές ένοπλες δυνάμεις, αποθήκες και εγκαταστάσεις.
Όλοι οι οδοί παραμένουν ανοικτοί για την κίνηση των βουλγαρικών ενόπλων τμημάτων και τον βουλγαρικό πληθυσμό. 
Δεν πρόκειται να ενοχληθεί η σιδηροδρομική κίνηση και θα υπάρξει συνδρομή. 
Δεν πρόκειται να υπάρξουν καθόλου επιθέσεις από πλευράς τους και από δικής μας πλευράς. 
Από αποστολή δικών τους δυνάμεων στον ποταμό Στρυμόνα παραιτήθηκαν.
Εγώ ανέλαβα την υποχρέωση, να αναγκάσω τους αντάρτες κομμουνιστές να εγκαταλείψουν τις πόλεις όπου έχουν εγκατασταθεί, σύμφωνα με το υπηρεσιακό σας έγγραφο Νο 1080 της 16ης/9/1944.
Υπογραφή
Σιράκωφ
Αρχιστράτηγος
(Πηγή: Άρθρο των Νικολάι Κότεφ και Αβρόρα Κότεβα, με τίτλο «Άγνωστα ντοκουμέντα για την αποχώρηση του 2ου Σώματος Στρατού από την περιοχή της Δυτικής Θράκης και της Μακεδονίας του Αιγαίου, το 1944». Περιοδικό Известия на държавните архиви («Νέα των Κρατικών Αρχείων»), τεύχος 90, σελ. 91-111. Σόφια 2004) — ανυπόγραφο σχόλιο  .
thread_title: Σύμφωνο Σιράκωφ-Τσαούς Αντών
Συζήτηση:1251 Έδερα

message: Εάν Hedera είναι ένα λατινικό όνομα, κατόπιν το σωστό όνομα είναι Έδερα και όχι Χεδέρα, στα λατινικά το γράμμα h δεν προφέρεται--Jaguarlaser (συζήτηση) 20:59, 28 Ιανουαρίου 2013 (UTC)
thread_title: Προφορά